હાલોલ: સરદાર સરોવર નર્મદા નિગમ લી. અને દેવ નિગમની યોજના અંતર્ગત કર્મચારીઓ અને અધિકારીઓને રહેવા માટે વર્ષો પહેલા પાવાગઢ રોડ પર જૂની પોલીસ લાઈન પાછળ 186 મકાનો સહિત વસાહત ઓફિસો બનાવવામાં આવી હતી. જેમાં A.કેટેગરી ના 33 મકાન, B.કેટેગરીના 75 મકાન,.C.કેટેગરીના 70 મકાન, D.કેટેગરીના 6 અને એક્ઝિક્યુટિવ એન્જીનીયર માટે બે મકાનો બનાવાયા હતા. સરદાર સરોવર નર્મદા નિગમ વસાહત લી. નો રહેણાંક હેતુ સિદ્ધ થઈ ગયા બાદ તંત્રએ છેલ્લા દસેક વર્ષથી વસાહતને રેઢીયાળ મૂકી દેતા એક સમયની નંદનવન ગણાતી નર્મદા વસાહત વિરાન થવા લાગતા માલ સમાનની તસ્કરી કરવા તસ્કરો માટે દલા તરવાડીની વાડી સાબિત થઈ હતી.